**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Ministarstvo finansija** |
| NAZIV PROPISA | Predlog zakona o upravljanju, unutrašnjoj kontroli i unutrašnjoj reviziji u javnom sektoru |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Zakon o upravljanju i unutrašnjim kontrolama u javnom sektoru („Službeni list Crne Gore“, br.075/18) kojim se reguliše upravljanje i unutrašnja kontrola u javnom sektoru donijet je u novembru 2018. godine.  Analiza implementacije pomenutog zakona tokom prethodnih godina, kao i komentari SIGMA-e, pokazali su da postoji nerazumijevanje upravljačke odgovornosti za realizaciju određenih zadataka i obaveza koje prostiču iz postojećeg zakonodavnog okvira, a tiču se rukovodnog kadra. U javnom sektoru upravljačka kultura je i dalje visoko centralizovana, pa delegiranje ovlašćenja za donošenje odluka i upravljanje resursima nije učestalo. Samim tim i odgovornost za realizaciju ciljeva iz nadležnosti je najčešće na jednoj osobi, odnosno rukovodiocu subjekta.  Zbog svega navedenog i implementacija nije bila na odgovarajućem niovu, te se iskazala potreba za dalja usaglašavanja i unapređenja u ovim oblastima.  Trenutna situacija ukazuje da je najveći problem implemenatacije upravljačke odgovornosti u državnoj upravi, odnosno ministarstvima.    S obzirom da je ova oblast dio pregovaračkog poglavlja 32-Finansijska kontrola, neophodno je ispunjavanje mjerila iz navedenog poglavlja kako bi se stvorili uslovi za ulazak Crne Gore u Evropsku uniju. Samim tim odlučeno je da je potrebno donijeti novi zakon.  Opcija “status quo” je razmatrana, ali nije bila moguća jer u tom slučaju identifikovani problemi ne bi bili riješeni. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predloženim propisom:   * jasnije se definišu odgovornosti organa upravljanja i rukovodilaca u subjektu za upravljanje, upravljanje rizicima i uspostavljanje i sprovođenje unutrašnje kontrole. Na ovaj način jasno su razdvojene uloge organa upravljanja za definisanje strateškog pravca i nadzor i uloge rukovodilaca za sprovođenje * naglašen je zahtjev za delegiranje ovlašćenja za donošenje odluka i upravljanje resursima rizicima i uspostavljanje, sprovođenje i unapređenje unutrašnje kontrole. * obuhvat za izvještavanje je proširen na sve subjekte javnog sektora prema Ministarstvu finansija, u cilju dobijanja sveobuhvatnih informacija potrebnih za harmonizaciju ovog sistema. * uređuje se i uspostavljanje unutrašnje revizije u privrednim društvima u kojiam, direktno ili indirektno, država ili jedinice lokalne samouprave imaju većinski vlasnički udio, * pojednostavljeni su uslovi za raspoređivanje mlađeg i starijeg unutrašnjeg revizora * postiže se usklađivanje sa preporukama SIGMA-e (Zajednička inicijativa OECD-a i EU finasiran od strane EU) u oblastima koje se odnose na upravljanje, unutrašnju kontrolu, upravljačku odgovornost i unutrašnju reviziju. * postiže se usklađivanje sa Međunarodnim okvirom profesionalne prakse interne revizije, odnosno novim Globalnim standardima interne revizije (IIA).   Donošenje Zakona je u skladu sa Programom rada Vlade za 2025.godinu. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Prilikom donošenja zakona uzeta je u obzir dosadašnja implementacija i uočeno da je neophodno donijeti zakon kojim će se jasnije definisati obaveze i odgovornosti organa upravljanja i drugih rukovodilaca, kako bi se naglasila odgovornost rukovodilaca za upravljanje i donijete odluke, kao i upravljanje dodjeljenim resursima, implementaciu i sprovođenje unutrašnje kontrole i unutrašnje revizije u javnom sektoru.  Opcija “status quo” je razmatrana, ali nije bila moguća jer u tom slučaju identifikovani problemi ne bi bili riješeni.  Donošenje ovog Zakona je neophodno da bi se unaprijedila upravljačka odgovornost za upravljanje u subjektu i sprovođenje unutrašnje kontrole i unutrašnje revizije u javnom sektoru. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Zakon će uticati na organe upravljanja u javnom sektoru i sve zaposlene koji učestvuju u realizaciji poslovanja jednog subjekta. Rješenja u propisu će uticati na efikasnije upravljanje u javnom sektoru i osiguraće da se javnim sredstvima dobro upravlja (i nacionalnim i EU sredstvima), kao i da se troškovi kontrolišu na efikasan način i da se obezbijedi vrijednost za novac poreskim obveznicima.  Primjena propisa neće izazvati troškove građanima i pa samim tim ni nema administartivnih opterećenja i biznis barijera.  Propis ne podržava stvaranje novih privrednih subjekata na tržištu i tržišnu konkurenciju.  Primjena propisa neće izazvati troškove građana i privrede, a transparentnost će doprinijeti ekonomičnijem, efikasnijem i efektivnijem trošenju budžetskih sredstava. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Na osnovu važećeg Zakona o upravljanju i unutrašnjim kontrolama u javnom sektoru propisani su zahtjevi za upravljanje subjektom, uspostavljanje i sprovođenje unutrašnje kontrole i unutrašnje revizije, te novim Zakonom nije potrebno obezbijediti dodatna budžetska sredstva kod korisnika sredstava budžeta na centralnom i lokalnom nivou. S obzirom da nijesu potrebna dodatna budžetska sredstva za implementaciju propisa u izračunavanju troškova nije korišćena određena metodologija.  Direktorat za centralnu harmonizaciju i razvoj unutrašnjih kontrola nadležan je za praćenje implementacije propisa, te su u budžetu za tekuću fiskalnu godinu obezbijeđena neophodna finansijska sredstva.  Implementacija Zakona o upravljanju, unutrašnjoj kontroli i unutrašnjoj reviziji u javnom sektoru ne zahtijeva dodatna budžetska sredstva kod korisnika sredstava budžeta na centralnom i lokalnom nivou.  Iz implementacije propisa ne proizilaze međunarodne finansijske obaveze.  Implementacijom propisa ostvariće se vrijednost za novac poreskih obveznika.  Implementacija novog Zakona o upravljanju, unutrašnjoj kontroli i unutrašnjoj reviziji u javnom sektoru zahtijevaće dodatna budžetska sredsva za rad Programskog savjeta čije se formiranje planira u cilju praćenja i unapređenja prakse unutrašnje revizije u javnom sektoru Crne Gore, a naročito praćenja Programa sertifikacije za unutrašnjeg revizora u javnom sektoru i Programa profesionalnog usavršavanja unutrašnjih revizora. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| U postupku izrade Nacrta Zakona o upravljanju, unutrašnjoj kontroli i unutrašnjoj reviziji u javnom sektoru korišćena je ekspertska podrška SIGMA-e.  Zakon će biti na javnoj raspravi, a nakon toga će Izvještaj o sprovedenoj analizi uricaja propisa biti dopunjen u skladu sa izvještajem sa javne rasprave. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Nema prepreka za implementaciju propisa.  U cilju što bolje implemenatcije organizovaće se obuke radi jačanja svijesti o značaju implementacije upravljačke odgvornosti, ali i ostalih oblasti, kao i donijeti podzakonska akta i smjernice koje će pomoći u implementaciji propisanih odredbi.  Takođe, Ministarstvo finansija će najmanje jednom godišnje informisati Vladu Crne Gore o trenutnom stanju u ovim oblastima i ukoliko bude potrebno predložiti mjere za dalja unapređenja.    Glavni indikatori prema kojima će se mjeriti ispunjenje ciljeva su: procenat delegiranja ovlašćenja, broj imenovanih lica za pružanje stručne podrške za upravljanje rizicima i za uspostavljanje, sprovođenje, praćenje i kontinuirano unapređenje unutrašnje kontrole, kao i broj unutrašnjih revizora.  Direktorat za centralnu harmonizaciju i razvoj unutrašnjih kontrola Ministarstva finansija zadužen je za sprovođenje monitoringa i evaluaciju primjene propisa. | |

**Datum i mjesto Starješina**

Podgorica, 18.03.2025. godine